**VABILO NA POGOVOR**

Oddelek za filozofijo Filozofske fakultete Univerze v Mariboru vas v sodelovanju s Centrom za integrativno bioetiko Filozofske fakultete Univerze v Zagrebu, Centrom za integrativno bioetiko Filozofske fakultete Univerze v Splitu, Univerzitetnim centrom za integrativno bioetiko Univerze v Zagrebu in Znanstvenim centrom odličnosti za integrativno bioetiko vabi na pogovor

**KRITIČNA ANIMALISTIKA IN BIOETIKA DANES,**

ki se bo odvijal v **soboto, 23. 3. 2024, z začetkom ob 11.30 v predavalnici 0.3 na Filozofski fakulteti Univerze v Mariboru (Koroška cesta 160)**.

Na dogodku bodo predstavljena najnovejša dela s tega področja, ki so izšla v slovenskem in hrvaškem jezikovno-kulturnem prostoru, in sicer:

* Tomaž Grušovnik, *Etika životinja: o prekovrsnoj gostoljubivosti* (Zagreb: Pergamena, Znanstveni centar izvrsnosti za integrativnu bioetiku, 2023)
* Josip Guć: *Poticaji za bioetičko promišljanje odnosa kulture i prirode u djelu Nikole Viskovića* (Zagreb: Pergamena, Znanstveni centar izvrsnosti za integrativnu bioetiku, 2023)
* Branislava Vičar: *Pojmovanja živalskih smrti: antropocentrizem in (ne)možne subjektivitete* (Koper: Univerzitetna založba Annales, 2020)
* Bruno Ćurko, Josip Guć: *Odgoj za životinje: razvoj kritičke misli i bioetičkog senzibiliteta kod djece* (Zadar: Udruga za poticanje neformalnog obrazovanja, kritičkog mišljenja i filozofije u praksi „Mala filozofija“, 2022)

Z moderatorko Urško Martinc se bodo o knjigah pogovarjali Tomaž Grušovnik, Josip Guć, Hrvoje Jurić in Branislava Vičar.

Pogovor poteka v sklopu bilateralnega znanstveno-raziskovalnega projekta *Etika živali: na poti k trajnostni čezvrstni skupnosti* (2023–2024), ki se izvaja na Filozofski fakulteti Univerze v Mariboru in na Filozofski fakulteti Univerze v Zagrebu, financirata pa ga Javna agencija za znanstvenoraziskovalno in inovacijsko dejavnost Republike Slovenije ter Ministrstvo za znanost in izobraževanje Republike Hrvaške. Nosilec projekta v Sloveniji je izr. prof. dr. Tomaž Grušovnik (Maribor), nosilec na Hrvaškem pa red. prof. dr. Hrvoje Jurić. V projektu sodelujejo še dr. Josip Guć (Split), izr. prof. dr. Branislava Vičar (Maribor), dr. Tomislav Nedić (Osijek) in asist. Urška Martinc (Maribor).